b'\n_START_ARTICLE_\nOnline \xc8\x99i offline\n_START_SECTION_\nOnline\n_START_PARAGRAPH_\n\xc3\x8en general, un sistem (calculator, re\xc8\x9bea), \xc8\x99i prin extensie func\xc8\x9bionarea sau con\xc8\x9binutul s\xc4\x83u, este considerat a fi on-line dac\xc4\x83 el este conectat la un alt sistem sau re\xc8\x9bea de sisteme (conectare prin o linie de comunica\xc8\x9bie, care nu trebuie \xc3\xaentotdeauna \xc3\xaen\xc8\x9beleas\xc4\x83 ca fiind formal \xc8\x99i/sau func\xc8\x9bional o linie de telefon)._NEWLINE_Online este starea de a fi conectat sau legat la o re\xc8\x9bea electric\xc4\x83, de telefon, de Internet sau \xc8\x99i la alte sisteme care accept\xc4\x83 conexiuni (leg\xc4\x83ri). Este starea \xc3\xaen care la un moment dat un element, un obiect, un aparat, o persoan\xc4\x83 dialogheaz\xc4\x83 activ \xc8\x99i direct cu un sistem (informa\xc8\x9bional, energetic etc.) sau cu un alt element (aparat, dispozitiv) identic sau suprapus lui. De obicei sistemul respectiv trebuie specificat integral. De exemplu: o imprimant\xc4\x83 inclus\xc4\x83 \xc3\xaentr-o re\xc8\x9bea informa\xc8\x9bional\xc4\x83 poate fi \xc3\xaen acela\xc8\x99i moment \xc3\xaen stare online la re\xc8\x9beaua electric\xc4\x83 de energie, dar \xc8\x99i off-line fa\xc8\x9b\xc4\x83 de re\xc8\x9beaua local\xc4\x83 de calculatoare, LAN, adic\xc4\x83 neconectat\xc4\x83 acolo din punctul de vedere al transmiterii de informa\xc8\x9bii. Altfel spus, imprimanta este la momentul respectiv \xc3\xaen linie (legat\xc4\x83 galvanic) fa\xc8\x9b\xc4\x83 de re\xc8\x9beaua de energie electric\xc4\x83, \xc3\xaen timp ce fa\xc8\x9b\xc4\x83 de re\xc8\x9beaua de computere nu este online deci nu este \xc3\xaen linie / \xc3\xaen re\xc8\x9bea (este off-line), adic\xc4\x83 neconectat\xc4\x83 logic \xc8\x99i \xc3\xaen consecin\xc8\x9b\xc4\x83 nu poate dialoga informa\xc8\x9bional cu ea.\n_START_SECTION_\nOff-line\n_START_PARAGRAPH_\nOffline este starea opus\xc4\x83 celei online, adic\xc4\x83 de neaflare \xc3\xaen conexiune/leg\xc4\x83tur\xc4\x83/sesiune, neaflat \xc3\xaen linie (\xc3\xaen re\xc8\x9bea), scos \xc3\xaen afara (off-) re\xc8\x9belei.'